open-index/open-wikipedia-markdown huggingface dataset:
Ազնիվ-Աիդա Պուճիգանյան

**Ազնիվ-Աիդա Պուճիգանյան (Բուջիգանյան)** (), աշխարհագետ, ժողովրդագրագետ։ Լիբանանի համալսարանի պրոֆեսոր։

## Կենսագրություն
Ազնիվ-Աիդա Պուճիգանյանը ծնվել է 1945 թվականին Բեյրութում։ Սովորել է Լիբանանի և Ֆրանսիայի համալսարաններում։ Լիբանանի և սահմանակից երկրների տնտեսական աշխարհագրության խնդիրների մասնագետ է։ Պուճիգանյանի մի շարք աշխատություններ «Հայերը Ռոն-Ալպյան աշխարհաշրջանում», 1978, «Տեղահանված ժողովուրդ։ Նոր սփյուռք (19-20-րդ դարեր)», 1982, «Հայերի հասարակական-տնտեսական և քաղաքական դերը Եգիպտոսում 19-րդ դար», 1983, «Հայերն ԱՄՆ-ում», 1988, բոլորը՝ ֆրանսերեն] նվիրված են Եվրոպայում, Լիբանանում, Եգիպտոսում, ԱՄՆ-ում հայ սփյուռքի ձևավորման և ժամանակակից խնդիրներին։ «Հայերը Բեյրութի ագլոմերացիայում» (1986) աշխատության մեջ Պուճիգանյանը հետազոտել է հայերի և տեղական միջավայիր փոխհարաբերությունները, հայերի կենցաղի ավանդները և ձեռքբերովի գծերը, երկրի կյանքում հայերի դերը։ 1991 թվականից բնակվում է Կանադայում։

## Երկեր
* Հայերը Ռոն-Ալպյան աշխարհաշրջանում, 1978 (ֆրանսերեն)։
* Տեղահանված ժողովուրդ։ Նոր սփյուռք (19-20-րդ դդ.), 1982 (ֆրանսերեն)։
* Հայերի հասարակական-տնտեսական և քաղաքական դերը Եգիպտոսում  XIX դ., 1983 (ֆրանսերեն)։
* Հայերն ԱՄՆ-ում, 1988 (ֆրանսերեն)։
* Հայերը Բեյրութի ագլոմերացիայում, 1986։

## Ծանոթագրություններ

Կատեգորիա:Հայ աշխարհագրագետներ
Կատեգորիա:Հայ պրոֆեսորներ
Սերվետ Պողոսյան

**Սերվետ Ստեփանի Պողոսյան** (), հայ ճարտարապետ, նկարիչ։ Հայկական խորհրդային ճարտարապետության 1975-1980 թվականների նվաճումների հանրապետական, Երիտասարդ ճարտարապետների ստեղծագործության համամիութենական (1981) ստուգատեսների դափնեկիր։ Հայաստանի ճարտարապետների միության անդամ (1976)։

## Կենսագրություն
Սերվետ Պողոսյանը ծնվել է 1948 թվականի օգոստոսի 1-ին, Բազարչայ (այժմ՝ գ. Գորայք՝ Հայաստանի Սյունիքի մարզ) գյուղում։ 1955 թվականին ընդունվել է Երևանի Եղիշե Չարենցի անվան միջնակարգ դպրոց։ 1957-1962 թվականներին հաճախել է Գագիկ Ղազարյանի նկարչական դասերին։ 1971 թվականին ավարտել է Երևանի պոլիտեխնիկական ինստիտուտի ճարտարապետական բաժինը։

## Ճարտարապետական նախագծեր
Պողոսյանի նախագծերով (համահեղինակների հետ) Դիլիջանում իրականացվել են պանսիոնատ, պրոֆիլակտորիում, հանրակացարան (երեքն էլ՝ 1975), Աբովյան քաղաքի համար 2 միկրոշրջանի կառուցապատումը (1974), Երևանում՝ «Ծիծեռնակ» միջազգային երիտասարդական ճամբարը Նորքում (1975) և Սևանի ափին (1976), Ստեփանավանում՝ Ստեփան Շահումյանի հուշահամալիրը (1978, ՀԼԿԵՄ մրցանակ՝ 1983), Մանկական ձայնի պահպանման և խմբերգային երաժշտության դպրոցը Երևանում (1983), Մարտունիում՝ գրադարան (1988), Երաժշտական դպրոց (1989) և այլն։ 1992-1996 թվականներին ԱՄՆ-ում նախագծել ու կառուցել է բնակելի տներ Կալիֆոռնիայի Ստուդիո Սիթի, Շերման Օուքս քաղաքներում։

## Գեղանկարչական գործեր
Կուբիզմի սկզբունքներով ստեղծված Պողոսյանի գեղանկարչական կոնսրուկտիվիստական կոմպոզիցիաները («Քնած տղան», «Պոռթկում», «Ընտանիք», «Հայելիով աղջիկը», «Հիշողություն», «Կիրք» և այլն, մասնակցել է մի շարք ցուցահանդեսների, ունեցել անհատական ցուցահանդեսներ Երևանում (1976 թվական, 1980 թվական, 1981 թվական, 1999 թվական), Վոլգոգրադում (1978 թվական), Մոսկվայում (1981 թվական), Գլենդելում (1992 թվական, 1994 թվական, 1995 թվական), Հոլիվուդում (1993 թվական), Սանտա Մոնիկայում (1993 թվական, 1994 թվական), Ֆլորիդայում (1994 թվական), Բոստոնում (1996 թվական) և այլն։ Նրա բազմաթիվ աշխատանքներ գտնվում են Ռուսաստանի, Գերմանիայի, Ամերիկաի Միացյալ Նահանգների Ֆրանսիայի, Կոլումբիայի, Սիրիայի, Մեծ Բրիտանիայի և այլ երկրների ցուցասրահներում և մասնավոր հավաքածուներում։

## Պարգևներ, մրցանակներ
1978 թվականին արժանացել է ՀԽՍՀ Կոմերտմիության դիպլոմի՝ որպես «Տարվա լավագույն աշխատանք», իսկ 1980 թվականին՝ ՀԽՍՀ ճարտարապետների միության դիպլոմի։ 1981 թվականին դարձել է ԽՍՀՄ ճարտարապետների միության և ԽՍՀՄ Կոմերիտմիության դափնեկիր՝ առաջին աստիճանի դիպլոմ երիտասարդ ճարտարապետների ստեղծագործությունների համամիութենական 8-րդ ստուգատեսում, 1983 թվականին՝ ՀԽՍՀ Կոմերիտմիության դափնեկիր։

## Ադամակցություն
* Հայաստանի ճարտարապետների միության անդամ, 1976 
* Հայաստանի նկարիչների միության երիտասարդական միավորման անդամ, 1983
* ԱՄՆ Գլենդել քաղաքի «Արտ» ասոցիացիայի անդամ, 1993 
* Սանտա Մոնիկա քաղաքի «Արտ» ասոցիացիայի անդամ, 1994 
* Հայաստանի նկարիչների միության անդամ, 2002

## Ծանոթագրություններ

Կատեգորիա:ՀՊՃՀ շրջանավարտներ
Կատեգորիա:Հայ ճարտարապետներ
Կատեգորիա:Հայ նկարիչներ
Կատեգորիա:Հայաստանի ճարտարապետների միության անդամներ
Կատեգորիա:Հայաստանի նկարիչների միության անդամներ
Գուստավ Ֆաբերժե

**Պետեր Գուստավ Ֆաբերժե** (, ), Ռուսաստանի ոսկերիչ։

Ֆաբերժեի ձվերի հեղինակ Կառլ Ֆաբերժեի հայրն է։

## Կենսագրություն
Գուստավ Ֆաբերժեն ծնվել է 1814 թվականին Պյառնուում՝ Լիվոնիայում։ Նրա նախնիները հայրական կողմից ֆրանսիացի հուգենոտներ են (այստեղից էլ ֆրանսիական ազգանունը), որոնք Նանտի էդիկտի չեղարկումից հետո Պիկարդիայից տեղափոխվել են Շվեդտ՝ Բեռլինի մոտակայք (Պրուսիա)։ Այստեղ նրանք ուծածվել են՝ գերմանիզացիայի ենթարկվել։

Նրա հայրը տեղափոխվել է բնակության Լիվոնիայի մարզ՝ դառնալով Բալթյան գերմանացի։ 
[ձախից|մինի|Հուշարձանը [Պյառնուում, Էստոնիա]]
Ֆաբերժեն իր մահկանացուն կնքել է 1893 թվականին Դրեզդենում՝ յոթանասունութ տարեկան հասակում։

## Գործունեություն
1842 թվականի Պետեր Գուստավ Ֆաբերժեն սկսում է զբաղվել ոսկերչությամբ։ Նա Սանկտ Պետերբուրգում բացում է իր ոսկերչական տունը։ 1860 թվականից բնակվել է Դրեզդենում։ 1872 թվականից նրա արվեստանոցը ղեկավարել է որդին՝ Կառլ Ֆաբերժեն։

## Հուշարձան
2015 թվականի հունվարի 3-ին Պյառնուում տեղադրվել է Գուստավ Ֆաբերժեի հուշարձանը։

## Ծանոթագրություններ

## Գրականություն
* Carl Fabergé ja hänen aikalaisensa, Näyttelyjulkaisu, Taideteollisuusmuseo, Helsinki 1980, Oy A. Tillander Ab. ISBN 951-99249-6-5

## Արտաքին հղումներ
* 
* 
* Отец-основатель. Московская Немецкая Газета.
* ПАМЯТНИК Густаву ФАБЕРЖЕ (814—1894) в Пярну, Эстония.

Կատեգորիա:Ոսկերիչներ
Կատեգորիա:Ռուս արվեստագետներ
Կատեգորիա:Ռուս նկարիչներ
Կատեգորիա:Ռուսաստանի ոսկերիչներ
Կատեգորիա:Ֆաբերժե
Նեստերկայի արկածները

**Նեստերկայի արկածները**, (), առաջին բելառուսական անիմացիոն լիամետրաժ ֆիլմը, որը թողարկվել է 2013 թվականին Բելառուսֆիլմ կինոստուդիայի կողմից։

## Սյուժե
Ռեժիսոր Իգոր Վոլչեկի «Նեստերկայի արկածները» մուլտիպլիկացիոն ֆիլմը կազմված 8 պատմություններից, որոնցում գլխավոր հերոս Նեստերկան իր շան և կատվի հետ հայտնվում է տարբեր իրավիճակներում, որոնցից պատվով է դուրս գալիս, փրկում է հարսնացուին Օձի բնից և երջանկություն է գտնում։ Ֆիլմի սյուժեի հիմքում բելառուսական հեքիաթներն են, և ինքը` լեգենդների հայտնի հերոս Նեստերկան, բելառուսական արժեքների` հնարամտության, բարության, ուրախություան և մի քիչ էլ` ձախորդության մարմնացումն է։

## Մուլտֆիլմի ստեղծում
Մուլտֆիլմի աշխատանքները տարբեր նկարիչների կողմից շարունակվել են գրեթե 10 տարի։ Եվ այդ պատճառով էլ, ըստ ռեժիսորի, ամենադժվարը եղել է այդ բոլոր սերիաները մեկ սյուժետային գծով միացնելը։ Մուլտֆիլմը նկարահանվել է երեխաների համար, որպեսզի «Նրանք ոչ միայն զվարճանան, այլ նաև ինչ-որ բան սովորեն»։ Օրինակ, որ հարստությունն ամենակարևորը չէ,այլ կան ավելի կարևոր արժեքներ. «Պետք է նայել ոտքի տակ։ Հաճախ գանձարանը հենց ոտքերիդ տակ է»։

Նեստերկայի մասին մուլտֆիլմը նկարահանվել է բելառուսերեն և ռուսերեն։

## Նկարահանող խումբ

## Ծանոթագրություններ

## Արտաքին հղումներ
*  Բելառուսֆիլմ կինոընկերության կայքում 
* Նեստերկայի արկածները 

Կատեգորիա:2013 մուլտֆիլմեր
Կատեգորիա:Լիամետրաժ անիմացիոն ֆիլմեր
Յանիս Ակուրատերսի թանգարան

**Յանիս Ակուրատերսի թանգարան** (), հուշային տուն-թանգարան, որի ցուցադրությունները նվիրված են լատիշ գրող Յանիս Ակուրատերսի կյանքին և գործունեությանը։

## Թանգարանի մասին
Թանգարանը բացվել է 1991 թվականին և համարվել է Գրականության և արվեստի թանգարանի մասնաճյուղը։ 2009 թվականից ընդգրկվել է Լատվիայի հուշահամալիր թանգարանների միավորման մեջ։ Տեղակայված է Յանիս Ակուրատերսի ընտանիքի սեփական փայտե տանը, որը կառուցվել է 1933 թվականին ճարտարապետ Վերներ Վիտանդի նախագծով, Տորնյակալնսում՝ Դաուգավայի ձախ ափին։ Թանգարանի ցուցադրությունները տեղակայված են տան երկու հարկերում գտնվող հինգ սենյակներում։ 
* Բուխարու սենյակ։ Բուխարին պատրաստվել է Նիկոլաս Ստրունկեի նախագծով, կահույքը պատրաստված է բիդերմայերի ոճով, 19-րդ դարի առաջին կեսում։
* Ճաշասենյակ։ Սենյակի կենտրոնում դրված է մեծ սեղան, որը պատրաստվել է պատվերով՝ 1924 թվականին։
* Աշխատասենյակ։ Գրողի գրասեղանը և գրադարանը լատիշերեն, գերմաներեն, ռուսերեն, ֆրանսերեն և նորվեգերեն լեզուներով գրքերով։   
* Լուսավոր դահլիճ։ Հանգստի սենյակ, որը կահավորված է Լյուդովիկոս XVI-ի ոճի կահույքով։ 
* Գրողի կնոջ՝ Աննա Մարիայի սենյակը։ Ներքին կահավորանքը համապատասխանում է 1920-1930 թվականների ընդհանուր ոճին։
Թանգարանում ներկայացված կտավների հավաքածուում ընդգրկված են Նիկոլաս Ստրունկեի իտալական քաղաքների էսքիզները, Օլգերտ Սալդավսի քաղաքային ուրվանկարները, Օսկար Կալեյսայի լատգալյան բնանկարները, Գեորգի Շենբերգի վրձնին պատկանող գրողի դիմանկարը, Վալդեմար Տոնեի Լայմա Ակուրատերեի  դիմանկարը և այլ հեղինակների մի շարք ստեղծագործություններ։

Թանգարանը հիմնականում շեշտը դնում է դպրոցականների և աշակերտների հետ աշխատանքների վրա, կազմակերպում է տարբեր բնույթի թեմատիկ ցուցահանդեսներ և պոեզիայի երեկոներ։ Որոշ հեռավորության վրա գտնվող գրող Օյար Վացիետիսի տուն-թանգարան հուշահամալիրի հետ համատեղ կազմակերպվում են մշակութային միջոցառումներ, ինչպես օրինակ ավանդական դարձած «Թանգարանային գիշեր»-ը։

## Թանգարանային ցուցահանդեսներ
### Ընտրանի
* Յանիս Ակուրատերսը և Ազգային թատրոն  
* Ծիածանային քամի  
* Լեյտենանտ Թոմաս Գլանի խրճիթ     
* Կեչիների տակ
* Երեք երգ։ Լայմա Ակուրատերեի ծննդյան հարյուրամյակ

## Թանգարանի ղեկավարություն
* Թանգարանի տնօրեն՝ Ռուտա Ցիմդինյա 
* Գլխավոր մասնագետ՝ Մայրա Վալտերե

## Հասցե
* Ռիգա, Օ. Վացիետիսի փողոց, 6ա (*Rīga, Ojāra Vācieša iela 6a, Latvija*)

## Ծանոթագրություններ

Կատեգորիա:Լատվիայի թանգարաններ
Կատեգորիա:1991 հիմնադրված թանգարաններ
Կատեգորիա:1991 հիմնադրումներ Լատվիայում
Դաուգավպիլսի գավառագիտական և գեղարվեստական թանգարան

**Դաուգավպիլսի գավառագիտական և գեղարվեստական թանգարան** (), հանդիսանում է Դաուգավպիլսի գլխավոր թանգարանը, որը գործում է 1938 թվականից, գտնվում է Ռիգաս փողոցում։

## Պատմություն
1938 թվականի մայիսի 30-ին կայացավ Պատմության պետական թանգարանի Դաուգավպիլսի մասնաճյուղի պաշտոնական բացումը, որի տնօրեն դարձավ Օ. Կալեյսը։ Թանգարանի գործունեության առաջին տարիներին այցելուներին ծանոթացնում էին Դվիետե գետի և Լուբանս լճի ափերից, ինչպես նաև Երսիկսկի և Դիգնայսկի բնակատեղիներից պեղումների ժամանակ հայտնաբերված հնագիտական գտածոների հետ։ Ցուցադրվում էր նաև ազգային տարազ և կերամիկայից  գտածոներ։     
*1944 թվականից թանգարանը տեղակայված էր Օգոստոսի 5-ի փողոցում գտնվող շենքում (այժմ՝ Վիենիբասի փողոցի փիվ 3)
*1945 թվականից կոչվել է գավառագիտական թանգարան։
*1959 թվականին Դաուգավպիլսի թանգարանը տեղափոխվեց 1883 թվականին կառուցված շինություն, որը գտնվում է Ռիգաս փողոցի թիվ 8 հասցեում։
*1967 թվականին Դաուգավպիլսի գավառագիտական թանգարանին լրացուցիչ հատկացվեց Թանգարանի փողոցի թիվ 7  երկհարկանի շենքը։
* 1980-ական թվականների վերջերին թանգարանի ներսի կողմից կառուցվեց նոր մասնաշենք, որտեղ տեղակայվեցին  2 ցուցասրահ, աշխատասենյակներ և թանգարանային պահոց։ Կազմավորվեց «Թանգարանային բակ»։

ձախից|Դաուգավպիլսի թանգարան|250px|thumb
## Ցուցադրություններ
Ներկայումս թանգարանի ֆոնդերում հաշվառված է շուրջ 90 հազար թանգարանային առարկաներ։ «Դաուգավպիլսի տարածաշրջանի պատմությունը և մշակույթը» ցուցադրությունը պատմում է տարածաշրջանի պատմության մասին մ.թ.ա. IX հազարամյակից մինչև 1940 թվականը։ 2008 թվականին թանգարանի 70-ամյակի տոնակատարության արարողության ընթացքում բացվեց խորհրդային ժամանակների Դաուգավպիլսին նվիրված ցուցահանդես։ Այնտեղ ներկայացված էին նաև ավերված քաղաքի լուսանկարներ և փոքրիկ շոգեքարշի մոդել։ 1999 թվականին բացվեց «Մեր տարածաշրջանի բնությունը» ցուցադրությունը, որտեղ ներկայացված էին կենդանիներ   (մումիաներ) և բազմաթիվ միջատներ։ Բացի այդ թանգարանում ներկայացված էին Կարմիր գրքում գրանցված բույսեր։ Թանգարանի ցուցասրահներից մեկում ներկայացված է Դինաբուրգի ամրոցի մակետը։ Այստեղ կարելի տեսնել 1980 թվականին հողային աշխատանքների կատարման ընթացքում հայտնաբերված մարդու կմախք։ Թանգարանում հաճախակի անցկացվում են մրցույթներ քաղաքային դպրոցների աշակերտների միջև։ Կազմակերպվող միջոցառումների ժամանակ «Թանգարանային բակում» տեղադրվում է փոքրիկ բեմ և նստարաններ և անցկացվում զանազան ներկայացումներ ու տոնավաճառներ։

2007 թվականից սկսած ամեն տարի մայիսին անցկացվում է «Թանգարանային գիշեր» միջոցառումը։ Ըստ զբոսաշրջային կենտրոնի տվյալների  2007 թվականին  Դաուգավպիլսի գավառագիտական և գեղարվեստական թանգարան են այցելել շուրջ 15000 մարդ։

## Ծանոթագրություններ

## Արտաքին հղումներ
* Դաուգավպիլսի գավառագիտական և գեղարվեստական թանգարան

Կատեգորիա:1937 հիմնադրված թանգարաններ
Կատեգորիա:Լատվիայի թանգարաններ
Բագլիկովի փողոց (Ալուշտա)

**Բագլիկովի փողոց** (), փողոց Ղրիմի Ալուշտա քաղաքի կենտրոնում։ Անվանվել է հեղափոխական, Խորհրդային կարգերի հաստատման մասնակից Տիմոֆեյ Բագլիկովի (1878-1918) պատվին։ Սկիզբ է առնում Խորհրդային հրապարակից և ավարտվում Գորկու փողոցի հետ հատումով։ Երկարությունը 530 մետր է։

## Նկարագրություն
Ալուշտա քաղաքի Բագլիկովի փողոցը սկիզբ է առնում Խորհրդային հրապարակից, հատում է Հոկտեմբերի 50-ամյակի, Զարեչնայա, Բերեգովայա, Գվարդեյսկայա փողոցները և ավարտվում Գորկու փողոցի հետ հատումով։ Փողոցում կա համարակալված 42 շինություն։ Երկարությունը 530 մետր է։

Բագլիկովի փողոցի փոստային դասիչն է՝ 298500։

Փողոցն անվանվել է հեղափոխական, Խորհրդային կարգերի հաստատման մասնակից Տիմոֆեյ Բագլիկովի (1878-1918) պատվին։

## Ծանոթագրություններ

## Աղբյուրներ
*Улица Багликова в Алуште
*Подробная карта Улица Багликова, город Алушта со спутника с номерами домов, индекс и маршруты, Яндекс, Гугл карты 

## Արտաքին հղումներ
*г. Алушта, улица Багликова 

Կատեգորիա:Ալուշտայի փողոցներ
Վազգեն Պողոսյան

**Վազգեն Վոլոդյայի Պողոսյան** (), հայ շինարար։ Տեխնիկական գիտությունների դոկտոր, պրոֆեսոր։

## Կենսագրություն
Վազգեն Պողոսյանը ծնվել է 1951 թվականի նոյեմբերի 1-ին, Գեղահովիտ (Հայաստանի Գեղարքունիքի մարզ) գյուղում։ 1958-1968 թվականներին ավարտել է Գեղահովիտի միջնակարգ դպրոցը։ 1974-1979 թվականներին ավարտել է Դնեպրոպետրովսկի (Ուկրաինա) ճարտարագիտաշինարարական ինստիտուտը, ինժեներ-շինարարի մասնագիտությամբ։ 1979-1984 թվականներին աշխատել է Դնեպրոպետրովսկի, 1984-1993 թվականներին՝ Երևանի շինարարական կազմակերպություններում, 1993-1995 թվականներին՝ Հայշինմեքենայացում հատուկ պետական ձեռնարկության, 1995 թվականից՝ Երևանշին արտադրական շինմոնտաժային միավորման գլխավոր տնօրեն, 1998-2008 թվականներին «Երևանշին» ԲԲԸ գլխավոր տնօրեն, 2008 թվականից՝ խորհրդի նախագահ։ 2002 թվականից միաժամանակ դասավանդում է Երևանի պետական ճարտարապետաշինարարական համալսարանում։ 1993-2005 թվականներին եղել է Հայաստանի շինարարների միության նախագահ, 2005 թվականից՝ պատվավոր նախագահ։ Եղել է ՀՀ ԳԽ (1990-1995) և ԱԺ (1995-1999) պատգամավոր։

Ղեկավարել է Սուրբ Գրիգոր Լուսավորիչ մայր եկեղեցու կառուցման, Երևանի օպերայի և բալետի թատրոնի, Հայֆիլհարմոնիայի մեծ համերգասրահի, Հանրապետության հրապարակի վերակառուցման և նորոգման աշխատանքները, զբաղվել տեղական հումքի վրա կոնստրուկտիվ ջերմամեկուսիչ բետոնների մշակմամբ։

Հեղինակ է գիտական հոդվածների, մեկ մենագրության, ուսումնական ձեռնարկների։ Համահեղինակ է բուհական ուսումնական ձեռնարկի։

## Անդամակցություն
* Ճարտարապետների միջազգային միության պատվավոր անդամ
* Հայկական տեխնոլոգիաների ակադեմիայի անդամ, 2004

## Պարգևներ, մրցանակներ
* ՀՀ Պետական մրցանակ, 2001
* Անանիա Շիրակացու մեդալ, 2004
* ՀՀ քաղաքաշինության նախարարության ոսկե մեդալ
* ՀՀ շինրարաների միության ոսկե մեդալ
* ԵՃՇՊՀ-ի ոսկե մեդալ
* Ֆրիտյոֆ Նանսենի անվան ոսկե մեդալ
* ՌԴ «Հայաստանում երկրաշարժի 15-ամյակի» հուշամեդալ

## Ծանոթագրություններ

Կատեգորիա:Հայ շինարարներ
Կատեգորիա:Տեխնիկական գիտությունների դոկտորներ
Կատեգորիա:Հայ պրոֆեսորներ
Կատեգորիա:ՀՀ պետական մրցանակի դափնեկիրներ
Կատեգորիա:Անանիա Շիրակացու մեդալակիրներ
Կատեգորիա:Հայ քաղաքական գործիչներ
Կատեգորիա:ՀՀ ԳԽ 1-ին գումարման պատգամավորներ
Գոհար Գևորգյան

**Գոհար Գևորգյան** (), հայ-եթովպացի նկարչուհի, արվեստագետ։ Իր արվեստում կիրառում է գեղարվեստական բազմազան նորարար տեխնիկաներ։

## Կենսագրություն
Գոհար Գևորգյանը ծնվել է 1976 թվականին, Երվանդ Գևորգյանի և Արաքսի Գևորգյանի (ծննդյան ազգանունը՝ Ասլանյան) ընտանիքում։ Գոհարի համար ստեղծագործական ոգեշնչման աղբյուր է մայրը, որը հագուստի մոդելավորող է։ Սովորել է Ազգային Գևորգով վարժարանում, Կիպրոսի Մելքոնյան վարժարանում, 1995-1997 թվականներին՝ Ադիս Աբեբայի գեղարվեստի և դիզայնի դպրոցում, այնուհետև կրթությունը շարունակել է Լոնդոնի գեղարվեստի ռեգենտ ակադեմիայում։ 2008-2009 թվականներին հաճախել է Գեղագիտության ազգային կենտրոնի խեցեգործության դասընթացների՝ Սամվել Բաղդասարյանի ղեկավարությամբ։

Գոհարը ստեղծում է գեղանկարներ, եռաչափ պատկերներ, տան կահավորման պարագաներ, փայտե քանդակներ, սեղաններ, հայելիներ, մոմակալներ, խեցեղեն, կաշվե բարձիկներ, պայուսակներ, ջահեր։ Աշխատանքները ստեղծում է բնական նյութերից, վերամշակված կաշվից ու կաշվե թափոններից։ Համադրելով ավանդական ու նորագույն տեխնիկաները՝ ստեղծում է ժամանակակից նմուշներ։ Գոհարի հեղինակային աշխատանքներից է «Միրդո» աֆրիկյան սանրը։

## Ցուցահանդեսներ
Անհատական և խմբակային ցուցահանդեսներով հանդես է եկել Եթովպիայում։ 2019 թվականին Երևանի Նուռ ցուցասրահում տեղի է ունեցել Գոհարի «Արևապար»  անհատական ցուցահանդեսը։

## Ծանոթագրություններ

## Արտաքին հղումներ
* Պաշտոնական կայք
* Հասցեն՝ Հայաստան. Գոհար Գևորգյան

Կատեգորիա:Սփյուռքահայ արվեստագետներ
Կատեգորիա:Հայերը Եթովպիայում
Կատեգորիա:Սփյուռքահայ նկարիչներ
Կատեգորիա:Եթովպացի նկարիչներ
Գորբաչովայի փողոց (Ալուշտա)

**Գորբաչովայի փողոց** (), փողոց Ղրիմի Ալուշտա քաղաքի կենտրոնում։ Անվանվել է Ալուշտայի պարտիզանական ջոկատի բժիշկ Մարիա Յակովլևնա Գորբաչովայի (1897-1941) պատվին։ Սկիզբ է առնում Պարտիզանսկայա փողոցից և ավարտվում Սիմֆերոպոլի փողոցի հետ հատումով։ Երկարությունը 500 մետր է։

## Նկարագրություն
Ալուշտա քաղաքի Գորբաչովայի փողոցը սկիզբ է առնում Պարտիզանսկայա փողոցից, հատում է Պիոներսկայա, Տավրիչեսկայա, երկու անգամ` Պուցատովի փողոցները և ավարտվում Սիմֆերոպոլի փողոցի հետ հատումով։ Փողոցում կա համարակալված 26 շինություն։ Երկարությունը 500 մետր է։

Գորբաչովայի փողոցի փոստային դասիչն է՝ 298510։

Փողոցն անվանվել է Ալուշտայի պարտիզանական ջոկատի բժիշկ Մարիա Յակովլևնա Գորբաչովայի (1897-1941) պատվին։ Գորբաչովան ծնվել է Բելառուսի Գոմելի մարզի Ռոգաչով քաղաքում։ Հայրենական մեծ պատերազմից առաջ ապրել է Ալուշտայում։ 1941 թվականին, երբ գերմանական զորքերը մոտեցել են քաղաքին, բժիշկ Գորբաչովան մտել է Ալուշտայի պարտիզանական ջոկատ։ Ղրիմի անտառներում, լեռներում նա օգնել է վիրավորներին, փրկել զինակիցներին, հայթայթել դեղամիջոցներ։ Նույն թվականի դեկտեմբերին նրան մատնել են, գերմանացիները բռնել են նրան և կախել ծառից։ Նրա զոհվելու վայրում բացվել է հուշանշան։

## Ծանոթագրություններ

## Աղբյուրներ
*Улица Горбачëвой в Алуште
*Подробная карта Улица Горбачëвой, город Алушта со спутника с номерами домов, индекс и маршруты, Яндекс, Гугл карты 

## Արտաքին հղումներ
*г. Алушта, улица Горбачëвой 

Կատեգորիա:Ալուշտայի փողոցներ
Պավել Խուդյակով

**Պավել Կոնստանդինի Խուդյակով** (, ), ռուս կինոռեժիսոր, սցենարիստ և կլիպմեյքեր։

## Անձնական կյանք
Ամուսնացած է պրոդյուսեր Կորնելիա Պոլյակի հետ։ Ունեն երեք երեխաներ՝ Անտոնինա, Մարկ և Սերգեյ։

Հայրական կողմից պապը Հայրենական մեծ պատերազմի գեներալ-մայոր Պավել Վասիլևիչ Խուդյակովն է, որը եղել է Ատոմային էներգիայի ինստիտուտի տնօրեն, իսկ հայրը` ռեժիսոր Կոնստանտին Խուդյակովը։

## Ֆիլմագրություն

### Ռեժիսոր

*2013՝ «Օդնոկլասնիկի.ռու՝ սեղմիր հաջողության կոճակը»

### Սցենարիստ
*2013՝ «Օդնոկլասնիկի.ռու՝ սեղմիր հաջողության կոճակը» (Թաիր Մամեդովի և Սվյատոսլավ Սավչենկոյի հետ համատեղ)

### Տեսակոլովակ

## Մրցանակներ
* World Fashion Awards մրցանակ՝ «Տարվա տեսահոլովակ», Հրեշտակ-Ա
* Муз-ТВ մրցանակ՝ «2009 թվականի լավագույն տեսահոլովակ», Դիմա Բիլան
* Муз-ТВ մրցանակ՝ «2010 թվականի լավագույն տեսահոլովակ», Տիմատի feat Busta Rhymes & Mariya
* Муз-ТВ մրցանակ՝ «2011 թվականի լավագույն տեսահոլովակ», Տիմատի feat Diddy Dirty Money 
* Муз-ТВ մրցանակ՝ «2015 թվականի լավագույն տեսահոլովակ», Տիմատի և Ռեկորդ Օրկեստր, «Баклажан»

## Ծանոթագրություններ

## Արտաքին հղումներ
* Պաշտոնական կայքէջ  
* 
* 
* ВГИК снимает по Худякову Երաժշտական ամսագիր

Կատեգորիա:Ռուս կինոռեժիսորներ
Կատեգորիա:Կլիպմեյքերներ
Կատեգորիա:Ռուս սցենարիստներ
Արա Ղազարյան

**Արա Խաչիկի Ղազարյան** (իսկական անունը՝ Գագիկ, ), ամերիկաբնակ հայ հաղորդավար, պրոդյուսեր, լրագրող։

## Կենսագրություն
Արա Ղազարյանը ծնվել է 1971 թվականի նոյեմբերի 24-ին Երևան քաղաքում։ Սովորել է Երևանի գեղարվեստա-թատերական ինստիտուտի ռեժիսորական բաժնում։ 2000 թվականին տեղափոխվել է ԱՄՆ։

## Գործունեություն
12 տարեկանից սկսել է զբաղվել հաղորդավարական գործունեությամբ․ աշխատել է Հայաստանի պետական ռադիոյի «Պիոներական լուսաբաց», «Վաղորդյան զանգակներ» և Հայաստանի պետական հեռուստատեսության առաջին ալիքի «Խառուկ» հաղորդաշարերում։

1987-1992 թվականներին որպես հաղորդավար աշխատել է հեռուստաֆիլմերի «Երևան» ստուդիայում, պետական հեռուստատեսության «Մայրաքաղաք» խմբագրությունում։ Այնուհետև Արմենիա հեռուստաընկերությունում վարել է «Հրատ» հեղինակային հաղորդաշարը։ Դրանից հետո գործունեությունը շարունակել է «Պրոմեթևս» հեռուստաընկերության «Բարի լույս Հայաստան» շոու ծրագրում՝ որպես հաղորդավար։

2001-2008 թվականներին Լոս Անջելեսի «Հորիզոն» հեռուստաընկերությունում հեղինակել և վարել է «Prime time» շոու ծրագիրը։ Միաժամանակ Գլենդելի, Հոլիվուդի և Փասադենայի համերգասրահներում կազմակերպել և վարել է տարբեր մրցանակաբաշխություններ, համերգներ և այլ նախագծեր։

2008 թվականից սկսել է համագործակցել «USArmenia» հեռուստաընկերության հետ։ Մինչև 2010 թվականը Լոս Անջելեսից վարել է «Բարի գիշեր հայեր» հեռուստակամուրջը։ Մեկ տարի անց սկսել է զբաղվել պրոդյուսերական գործունեությամբ․ որպես գլխավոր պրոդյուսեր առաջին անգամ սփյուռքում սկսել է հեռուստատեսային բազմասերիանոց ֆիլմերի արտադրությունը՝ «Էմիգրանտները» (2009), «Լոս» (2010), «Մեղավորները» (2011)։

2012 թվականին հեղինակել է «Անմեղ մեղավորները» գեղարվեստական ֆիլմը։ Այն 45 օր ցուցադրվել է Երևանում, իսկ Լոս Անջելեսում դիտվել է ռեկորդային քանակությամբ` 8000 դիտում։

2013 թվականին Լոս Անջելեսի «ARTN Shant» հեռուստաընկերությունում հաղորդավար Ռուբեն Հակոբյանի և Կարեն Մանթաշյանի հետ վարել է «Նորք Հոլիվուդ» թոք-շոուն։

2015 թվականին ԱՄՆ-ում և Հայաստանում վարել է «Երեկոն Արա Ղազարյանի հետ» հաղորդաշարը։

## Ծանոթագրություններ

Կատեգորիա:Անձինք այբբենական կարգով
Կատեգորիա:Հայ հաղորդավարներ
Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ պրոդյուսերներ
Կատեգորիա:Հայ լրագրողներ
Աբեդի Պելե

**Աբեդի Այու** (, առավել հայտնի է Աբեդի Պելե անունով, , ), գանացի ֆուտբոլիստ, կիսապաշտպան։ Աֆրիկացի լավագույն ֆուտբոլիստներից մեկն է, մտնում է ՖԻՖԱ 100 ցանկի մեջ։ Հայտնի է որպես Գանայի հավաքականի խաղացող և թիմի ավագ։ 1991, 1992, 1993 թվականներին ճանաչվել է Աֆրիկայի տարվա ֆուտբոլիստ։

## Կենսագրություն
Աբեդի Պելեն Եվրոպայում աֆրիկյան ֆուտբոլի առաջին ներկայացուցիչներից մեն էր, կարերիայի մեծ մասը խաղացել է Ֆրանսիայում, որտեղ օգնել է «Մարսել» ակումբին 1990-ական թվականների վերջին հաջողության հասնել եվրոպական առաջնություններում։

1982 թվականին Լիբիայում կայացած Աֆրիկայի ազգերի գավաթից հետո հեռացել է Գանայից, որպեսզի պայմանագիր կնքի շվեյցարական «Ցյուրիխ» ակումբի հետ, սակայն երիտասարդ Աբեդին այնտեղ չի հարմարվել և ստիպված է եղել վերադառնալ Աֆրիկա։ Միայն չորս տարի հետո նա իր առաջին պրոֆեսիոնալական պայմանագիրն է կնքել եվրոպական «Նյոր» ակումբի հետ։ Մեկուկես տարի հետո Աբեդի Պելեն վայր է հայտնվել է Մարսելի «Օլիմպիկ» ակումբում։ Դրան հաջորդել են «Լիոն», իտալական «Տորինո» ակումբները, որտեղ Աբեդին արժանացել է  «Տարվա լավագույն օտարերկրացի» կոչմանը։ Այնուհետև խաղացել է «Մյունխեն 1860» ակումբում, որը դարձել է գանացի ֆուտբոլիստի եվրոպական կարերիայի պսակը։ Պելեն հեռացել է, որպեսզի 2-ամյա պայմանագիր ստորագրի Արաբական Միացյալ Էմիրությունների «Ալ-Այն» ակումբի հետ։ Այստեղ նա ճանաչվել է արտասահմանցի լավագույն խաղացողներից մեկը, որը մասնակցել է այս արաբական երկրի առաջնությանը։

## Ձեռքբերումներ
**Ալ-Սադդ**
* Քաթարի գավաթակիր։ 1983
*Ռեալ Տամալե Յունայթեդ*'
* Բենինի չեմպիոն։ 1985
**Լիլլ**
* Ֆրանսիայի չեմպիոն։ 1989, 1990
* Ֆրանսիայի գավաթակիր 1989
**Մարսել**
* Ֆրանսիայի չեմպիոն։ 1991, 1992
* Չեմպիոնների լիգայի գավաթակիր։ 1993
* Չեմպիոնների գավաթի եզրափակիչի մասնակից։ 1991
**Ալ-Այն**
* Արաբական Միացյալ Էմիրությունների գավաթակիր։ 1999
**Գանայի հավաքական**
* Աֆրիկայի գավաթակիր 1982
* Աֆրիկայի փոխչեմպիոն 1992
**Անձնական**
* 1992 թվականի Աֆրիկայի լավագույն ֆուտբոլիստ (ըստ CAF-ի)
* 1991, 1992 թվականների Աֆրիկայի լավագույն ֆուտբոլիստ (ըստ «Afrique Football’s»-ի)
* 1991, 1992, 1993 թվականների Աֆրիկայի լավագույն ֆուտբոլիստ (ըստ «France-Football»-ի)
* Ըստ IFFHS-ի երրորդ տեղն է գրավում 20-րդ դարի Աֆրիկայի լավագույն ֆուտբոլիստներ տասնյակում 
* Ըստ BBC-ի՝ Աֆրիկայի տարվա մարզիկ (1)։ 1992

## Անձնական կյանք
Նրա եղբայրները՝ Կվամե Այուն և Տրատա Այուն, նույնպես պրոֆեսիոնալ ֆուտբոլիստներ են։ Որդիները՝ Անդրե Այուն (Վեստ Հեմ Յունայթեդ), Ջորդան Այուն (Սուոնսի Սիթի) և Աբդուլ Ռահիմ Այուն («Եվրոպա») ևս զբաղվում են պրոֆեսիոնալ ֆուտբոլով։

## Վիճակագրություն

## Ծանոթագրություններ

Կատեգորիա:Բունդեսլիգայի ֆուտբոլիստներ
Կատեգորիա:Գանայի հավաքականի ֆուտբոլիստներ
Կատեգորիա:Գանացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Լիոնի ֆուտբոլիստներ
Կատեգորիա:Տորինոյի ֆուտբոլիստներ
Կատեգորիա:Մյունխեն 1860-ի ֆուտբոլիստներ
Կատեգորիա:Օլիմպիկ Մարսելի ֆուտբոլիստներ
Կատեգորիա:ՖԻՖԱ 100
Կատեգորիա:Ցյուրիխի ֆուտբոլիստներ
Կատեգորիա:Նյորի ֆուտբոլիստներ
Պուցատովի փողոց (Ալուշտա)

**Պուցատովի փողոց** (), փողոց Ղրիմի Ալուշտա քաղաքի կենտրոնում։ Անվանվել է Ալուշտայի պարտիզանական ջոկատի պարտիզան-հետախույզ Սեմյոն Գրիգորևիչ Պուցատովի (1907-1942) պատվին։ Սկիզբ է առնում Գորբաչովայի փողոցից և ավարտվում նույն փողոցի հետ հատումով։ Երկարությունը 450 մետր է։

## Նկարագրություն
Ալուշտա քաղաքի Պուցատովի փողոցը սկիզբ է առնում Գորբաչովայի փողոցից, կատարում կիսաշրջան և ավարտվում նույն փողոցի հետ հատումով։ Փողոցում կա համարակալված 27 շինություն։ Երկարությունը 450 մետր է։

Պուցատովի փողոցի փոստային դասիչն է՝ 298514։

Փողոցն անվանվել է Ալուշտայի պարտիզանական ջոկատի պարտիզան-հետախույզ Սեմյոն Գրիգորևիչ Պուցատովի (1907-1942) պատվին։ Հայրենական մեծ պատերազմից առաջ զորացրվելով բանակից` նա ամուսնացել է, ունեցել երեխաներ, պատրաստվել է ընդունվել շինարարական ինստիտուտ։ Սակայն սկսված պատերազմը խախտել է բոլոր պլանները։ Ղրիմի անտառների բոլոր կածանները լավ իմացող Պուցատովն անդամագրվել է Ալուշտայի պարտիզանական ջոկատին, որտեղ մնացել է մեկ տարի։ Այդ ընթացքում նա մասնակցել է բազմաթիվ գործողությունների, թանկարժեք տեղեկություններ հայթայթել թշնամու դիրքերի վերաբերյալ։ Նրան մատնել են, գերմանացիները բռնել են նրան և ընտանիքին։ Պուցատովը գնդակահարվել է Չոլմեկչի գետի վերին հոսանքում, Պրոֆեսորական անկյունում։ Նրա անվան փողոցում 2011 թվականին բացվել է հուշանշան։

## Ծանոթագրություններ

## Աղբյուրներ
*Улица Пуцатова в Алуште
*Подробная карта Улица Пуцатова, город Алушта со спутника с номерами домов, индекс и маршруты, Яндекс, Гугл карты

## Արտաքին հղումներ
*г. Алушта, улица Пуцатова 

Կատեգորիա:Ալուշտայի փողոցներ
Լենինի փողոց (Ալուշտա)

**Լենինի փողոց** (), Ղրիմի Ալուշտա քաղաքի կենտրոնական փողոցը։ Անվանվել է համաշխարհային պրոլետարիատի առաջնորդ Վլադիմիր Լենինի պատվին։ Սկիզբ է առնում Օկտյաբրսկայա փողոցից և ավարտվում Սուդակսկայա փողոցի հետ հատումով։ Երկարությունը 2,5 կիլոմետր է։

## Նկարագրություն
Ալուշտա քաղաքի Լենինի փողոցը կենտրոնականն է քաղաքում։ Փողոցը ձգվում է ամբողջ քաղաքով, ունի երկու օղակաձև հանգույց։ Երթևեկությունը փողոցի մեծ մասում թույլատրված է։ Այստեղով երթևեկում են էիվ 2, 4, 5Ա, 6, 7, 8, 9 և 26 ռեյսային ավտոբուսները։ Կանգառները կոչվում են «Լենինի փողոց», «Միլիցիա» և ««Ալուշտա» գինու գործարան»։ Լենինի փողոցի 8-րդ տունը տեղական նշանակության ճարտարապետական հուշարձան է, որը կառուցվել է 20-րդ դարի սկզբին։ Այստեղ այժմ գործում է քաղաքի գավառագիտական թանգարանը։

Հոկտեմբերյան հեղափոխությունից առաջ կոչվել է Կուտուզովի փողոց։

Լենինի փողոցը սկսվում է Օկտյաբրսկայա փողոցից, հատում Ուլու Ուզեն գետը, Գորկու փողոցի հետ օղակաձև հանգույցը, Կարլ Մարքսի փողոցը, Պարկովայա փողոցը, Կալյադինի նրբանցքը, Ռևկոմովսկի նրբանցքը, երկու անգամ` Վլադիմիր Խրոմիխի փողոցը, Սպորտիվնի նրբանցքը, Օվրաժնի նրբանցքը, Կրասնոարմեյսկայա փողոցի հետ օղակաձև հանգույցը, Դեմերջի գետը, Իվանովի նրբանցքը և ավարտվում Սուդակսկայա փողոցի հետ հատումով։ Փողոցում կա համարակալված 116 շինություն։ Երկարությունը 2,5 կիլոմետր է։

Լենինի փողոցի փոստային դասիչն է՝ 298500։

## Ծանոթագրություններ

## Աղբյուրներ
*Улица Ленина в Алуште
*Подробная карта Улица Ленина, город Алушта со спутника с номерами домов, индекс и маршруты, Яндекс, Гугл карты 

## Արտաքին հղումներ
*г. Алушта, улица Ленина 

Կատեգորիա:Ալուշտայի փողոցներ
Գարնան առաջին օրերը (նկար)

**«Գարնան առաջին օրերը»**, (), իսպանացի նկարիչ Սալվադոր Դալիի նկարը, վրձնել է 1929 թվականին՝ սյուռեալիզմի ոճով։

Առաջին սյուռեալիստական կտավները (1929—1931) դիտավորյալ ծրագրավորվել են, դրանցում Դալին ցուցաբերում է հայտնի  «ավտոմատիզմ» («Գարնան առաջին օրերը»)։

Այս աշխատանքը ստեղծվել է Դալիի համար անձնական ծայրահեղ սթրեսի ժամանակ։ Նրա հայրն այդ ժամանակ ավելի է հիասթափվում որդու ընտրած մասնագիտությունից և նրա արտասովոր վարքագծից։

## Ծանոթագրություններ

## Արտաքին հղումներ
* Սալվադոր Դալիի աշխատանքների պատկերասրահում

Կատեգորիա:Սալվադոր Դալիի նկարներ
Կատեգորիա:1929 նկարներ
Էլդար Մամեդով

**Էլդար Ռագիբ օղլի Մամեդով** (, , ), ռուս և ադրբեջանցի ֆուտբոլիստ, խաղում է կիսապաշտպանի և հարձակվողի դիրքերում։

## Կարիերա
Ծնվել է Օմսկում։ Յոթ տարեկանում սկսել է զբաղվել ֆուտբոլով  № 20 ՕՌՄՄՊՄԴ-ում՝ Վիկտոր Օսիպովի ղեկավարությամբ։

2006 թվականի մրցաշրջանից առաջ Վիտալի Մարյաշկոն Էլդարին առաջարկել է փորձել իր ուժերը «Կրասնոդար-2000» ակումբի կազմում։ Այդպես նա հայտնվել է Կրասնոդարի ակումբ, որտեղ հանդես է եկել հինգ տարի։

2010 թվականի ամռանը վարձավճարային հիմունքներով տեղափոխվել է Օմսկի «Իրտիշ» ակումբ մինչև մրցաշրջանի ավարտը։

2011/12 մրցաշրջանից առաջ պայմանագիր է կնքել «Գուբկին» ակումբի հետ, բայց ընդհանուր առմամբ 6 խաղի մասնակցելուց հետո տեղափոխվել է Ադրբեջանի Պրեմիեր լիգայի «Սումգայիթ» ակումբ։ 2011 թվականի ավարտին հեռացել է թիմից, որտեղ մասնակցել է առաջնության 12 խաղի (խփել է 2 գոլ)։

2012 թվականին պայմանագիր է կնքել Օմսկի «Իրտիշ» ակումբի հետ, որի կազմում անցկացրել է ընդամենը երկու խաղ։

2013 թվականին գլխավոր մարզիչ Արտյոմ Կուլիկովի հրավերով տեղափոխել է Վոլժսկի քաղաքի «Էներգիա» ակումբ։ Նոր մրցաշրջանի սկզբին գլխավոր մարզիչը տեղափոխվել է Վոլգոգրադի «Օլիմպիա» ակումբ, ուր հրավիրել է «Էներգիա» ակումբի խաղացողներին, որոնց թվում էր նաև Էլդարը։

## Դիրքը դաշտում
Առավել հաճախ խաղում է կենտրոնական, հետ քաշված և ծայրամասային հարձակվողի դիրքերում։ Երբեմն մարզիչների կողմից նշանակվում է հարձակողական ոճի եզրային կիսապաշտպան

## Ակումբային վիճակագրություն

## Ծանոթագրություններ

## Արտաքին հղումներ
* Ֆուտբոլիստի էջը *[[Sportbox.ru]]* կայքում
* 
* Ֆուտբոլիստ էջը ''footbook.ru'' կայքում
* 

Կատեգորիա:Ադրբեջանցի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ադրբեջանցի տղամարդ ֆուտբոլիստներ
Կատեգորիա:Բորաց Չաչակի ֆուտբոլիստներ
Կատեգորիա:Կրասնոդարի ֆուտբոլիստներ
Կատեգորիա:Իրտիշի ֆուտբոլիստներ
Bad!

**Bad!**, ամերիկացի ռեփեր XXXTentacion-ի երգը, որը որպես սինգլ թողարկվել է 2018 թվականի նոյեմբերի 9-ին։ Սա XXXTentacion-ի մահից առաջ թողարկված հինգերորդ սինգլն է։

## Տեսահոլովակ
Պաշտոնական տեսահոլովակը XXXTentacion-ի յություբյան ալիքում թողարկվել է 2018 թվականի դեկտեմբերի 15-ին։ Նա եղել է Tristan Zammit-ի անիմացիոն կերպարով։

## Ձայնագրման մասնակիցներ
* XXXTentacion՝ վոկալ, հեղինակ
* Dave Kutch՝ մաստերինգ
* Kevin Peterson՝ մաստերինգ, ասիստենտ
* John Cunningham՝ արտադրություն, խոսքեր, ձայնագրություն, հարվածային գործիքներ, ծրագրավորում
* Robert Soukiasyan՝ արտադրությունը, խոսքեր, տեղեկություն

## Չարթեր

## Անդորագիր

## Ծանոթագրություններ

Կատեգորիա:2018 երգեր
Կատեգորիա:XXXTentacion-ի երգեր
Ժելկա Ցվիյանովիչ

**Ժելկա Ցվիյանովիչ** (, ), Բոսնիայի և Հերցոգովինայի սերբ քաղաքական գործիչ։ 2018 թվականի նոյեմբերի 9-ից Սերբական Հանրապետության նախագահ։ 2013-2018 թվականներին Սերբական Հանրապետության վարչապետ։

## Կրթություն
Սովորել է Սարաևոյի Բանյա Լուկայի համալսարանի փիլիսոփայության և իրավունքի ֆակուլտետում։

Անգլերեն լեզվի և գրականության պրոֆեսոր է, մագիստրոսական աստիճան ունի դիվանագիտական և հյուպատոսական իրավունքով։

## Կենսագրություն
Նախքան մեծ քաղաքականություն մտնելն անգլերեն լեզվի ուսուցիչ էր։

2010 թվականի դեկտեմբերի 29-ից նախորդ իշխանությունում Տնտեսական կապերի և տարածաշրջանային զարգացման նախարար էր։

2013 թվականի մարտի 12-ին դարձավ վարչապետ։

2014 թվականի հոկտեմբերի 10-ին մասնակցել է Բոսնիայի և Հերցոգովինայի նախագահական ընտրություններին սերբերի կողմից։

Ամուսնացած է, ունի երկու որդի։

## Հայացքներ
Աջակցում է հատուկ նույնականացաման քարտերի օգտագործումն Բոսնիայի և Հերցոգովինայի յուրաքանչյուր էթնիկ խմբի համար։
 
Ցավակցում է պատերազմի զոհերին և հանդես է գալիս Սրեբրենիցայի նյութական աջակցության համար։

## Քաղաքական պաշտոններ

## Ծանոթագրություններ

Կատեգորիա:Սերբիայի նախագահներ
Կատեգորիա:Կին նախարարներ
Կատեգորիա:Կին ղեկավարներ
Կատեգորիա:21-րդ դարի կին քաղաքական գործիչներ
Կատեգորիա:Կին վարչապետներ
Կատեգորիա:Սարաևոյի համալսարանի շրջանավարտներ
Կատեգորիա:Բոսնիա և Հերցեգովինայի քաղաքական գործիչներ
Կատեգորիա:Կառավարության կին ղեկավարներ
Եղբայրների և քույրերի օր

**Եղբայրների և քույրերի օր** (), ամենամյա տոն, որը նշվում է ապրիլի 10-ին Միացյալ Նահանգների որոշ մասերում։ Նվիրված է եղբայրների և քույրերի հարաբերություններին։ Ի տարբերություն Մայրերի և Հայրերի օրերի՝ այն չի ճանաչվել դաշնային մակարդակով, թեև «Եղբայրների և քույրերի օր» հիմնադրամը աշխատում է փոխել այն։ Օրը ճանաչվել է ԱՄՆ-ի երեք նախագահների կողմից (Քլինթոնը՝ 2000 թվականին, Բուշը՝ 2008 թվականին և Օբաման՝ 2016 թվականին)։ 1998 թվականից 49 նահանգների նահանգապետերը պաշտոնապես հրապարակել են իրենց նահանգում եղբայրների և քույրերի օրվա ճանաչման մասին հայտարարություններ։

Ամերիկայից սկիզբ առնելով՝ օրը դարձել է միջազգային՝ տարածվելով Միացյալ Թագավորությունում, Ավստրալիայում, Հնդկաստանում, Ճապոնիայում, Նոր Զելանդիայում, Ֆիլիպիններում, Նիգերիայում, Շվեդիայում, Կանադայում և այլուր։

Ռակշա Բանդհանի հինդուիստական տոնը նույնպես նշում է եղբայրների և քույրերի կապը, սակայն այն կապված չէ ամերիկյան տոնի հետ։

## Պատմություն
ԱՄՆ-ի տոնը ի սկզբանե ծրագրվել էր Կլաուդիա Էվարտի կողմից՝ հարգանքի տուրք մատուցելու իր եղբոր և քրոջ հիշատակին, ովքեր սիրում էին միմյանց և երկուսն էլ մահացել են վաղ տարիքում։ «Եղբայրների եւ քույրերի օր» հիմնադրամը հիմնադրվել է 1997 թվականին և ոչ առևտրային կարգավիճակ է ստացել 1999 թվականին։ Քարոլին Մալոնեյը՝ ԱՄՆ Ներկայացուցիչների պալատի ներկայացուցիչը Նյու Յորքի կոնգրեսի 14-րդ շրջանում, պաշտոնապես ողջունել է այս տոնը և այն առաջին անգամ ներառել է Միացյալ Նահանգների 1997 թվականի ապրիլի 10-ի Կոնգրեսի պաշտոնական արձանագրությունում, հետագայում նաև 2001, 2005 և 2008 թվականների կոնգրեսներում։

## Տոն
Միացյալ Նահանգներում մարդկանց մոտ 80 %-ը ունի եղբայրներ ու քույրեր։ Տոնը նախատեսված է եղբայրների և քույրերի հարաբերությունները տոնելու համար։ Տոնակատարության ժամանակ քույրերն ու եղբայրներն իրար անակնկալ նվերներ են անում, բացիկներ են նվիրում և ընթրիքի հրավիրում։ Օրվա ընթացքում, բացի նյութական նվերներից, լինում են նաև ոչ նյութական նվերներ՝ գրկախառնությունները, իրար հետ հաճելի ժամանակ անցկացնելը և միմյանց ներկայությունը հարգելը։

## Տես նաև
* Երեխաների համաշխարհային օր
* Ընտանիքի միջազգային օր

## Ծանոթագրություններ

## Արտաքին հղումներ
*Siblings Day Foundation
*Fox News Video on Siblings Day
*Brothers and Sisters Day

Կատեգորիա:ԱՄՆ-ի տոներ
Կատեգորիա:Ամերիկյան մշակույթ
Կատեգորիա:Ապրիլի 10
Կատեգորիա:Ապրիլի տոներ
Կարլ Մարքսի փողոց (Ալուշտա)

**Կարլ Մարքսի փողոց** (), փողոց Ղրիմի Ալուշտա քաղաքի կենտրոնում։ Անվանվել է գերմանացի փիլիսոփա, տնտեսագետ, հասարակագետ, գրող, պոետ, քաղաքական լրագրող, սոցիոլոգ և հասարակական գործիչ Կարլ Մարքսի (1818-1883) պատվին։ Սկիզբ է առնում առափից և ավարտվում Կրապիվնու նրբանցքի հետ հատումով։ Երկարությունը 730 մետր է։

## Նկարագրություն
Ալուշտա քաղաքի Կարլ Մարքսի փողոցը սկիզբ է առնում քաղաքի առափնյա փողոցից, հատում է Ապրիլի 15-ի փողոցը, երկու անգամ` Ուրիցկու փողոցը և ավարտվում Կրապիվնու նրբանցքի հետ հատումով։ Փողոցում կա համարակալված 46 շինություն։ Երկարությունը 730 մետր է։

Կարլ Մարքսի փողոցի փոստային դասիչն է՝ 298500։

Փողոցն անվանվել է գերմանացի փիլիսոփա, տնտեսագետ, հասարակագետ, գրող, պոետ, քաղաքական լրագրող, սոցիոլոգ և հասարակական գործիչ Կարլ Մարքսի (1818-1883) պատվին։ 1867 թվականին Համբուրգում լույս է տեսել Մարքսի գլխավոր աշխատության՝ «Կապիտալի» 1-ին հատորը (2-րդ և 3-րդ հատորները տպագրության է պատրաստել Ֆրիդրիխ Էնգելսը և հրատարակել Մարքսի մահից հետո)։ Մարքսը «Կապիտալում» վերլուծել է հասարակության տնտեսական կյանքը, հանգել «հասարակական կեցությունն է որոշում հասարակական գիտակցությունը» գաղափարին։

## Ծանոթագրություններ

## Աղբյուրներ
*Улица Карла Маркса в Алуште
*Подробная карта Улица Карла Маркса, город Алушта со спутника с номерами домов, индекс и маршруты, Яндекс, Гугл карты 

## Արտաքին հղումներ
*г. Алушта, улица Карла Маркса 

Կատեգորիա:Ալուշտայի փողոցներ
Կարլ Մարքսի փողոց (այլ կիրառումներ)

**Կարլ Մարքսի փողոց** անվանումը կարող է վերաբերել.

* Կարլ Մարքսի փողոց (Եկատերինբուրգ)
* Կարլ Մարքսի փողոց (Ալուշտա)
* Մարքսի փողոց (Կրասնի Սուլին)
* Մարքսի փողոց (Արտաշատ)
Վինչեսթեր (ֆիլմ)

«**Վինչեսթեր։ Տունը, որը կառուցել են ուրվականները**» (), ամերիկա-ավստրալիական առեղծվածային թրիլլեր՝ ստեղծված 2018 թվականին Մայքլ և Փիթեր Սպիրիգների կողմից։ Ֆիլմում նկարահանվել են Հելեն Միրենը Սառա Վինչեսթերի՝ հայտնի զինագործական ընկերության ժառանգորդուհու դերում, Ջեյսոն Քլարկը և Սառա Սնուկը։ Ֆիլմը հիմնված է իրական իրադարձությունների վրա և պատմում է Վինչեսթերների լեգենդար տան մասին։ ԱՄՆ-ում ֆիլմը թողարկվել է 2018 թվականի փետրվարի 2-ին։

## Սյուժե
Սառա Վինչեսթերը զենքի արտադրությամբ զբաղվող հայտնի ընկերության ժառանգորդն է։ Նա միայնակ է ապրում հսկայական, յոթհարկանի տան մեջ, որն ունի տարօրինակ ճարտարապետություն և լաբիրինթոսի նման խճճված միջանցքներ։ Նրա ցուցումով առանձնատունը մշտապես վերակառուցվում է, սակայն դա չի արվում հարմարավետություն ստեղծելու կամ փոքրաթիվ հյուրերին ընդունելու համար։ Սառան թակարդներ է պատրաստում չարագուշակ ուրվականների համար, որոնք ցանկանում են ոչնչացնել Վինչեսթերների տոհմը։

## Դերերում
* Հելեն Միրեն - Սառա Վինչեսթեր 
* Ջեյսոն Քլարկ - բժիշկ Էրիկ Փրայս 
* Սառա Սնուկ - Մերիոն Մերիոթ 
* Ֆինն Սքինուլա Օ'Ռեյ - Հենրի Մերիոթ 
* Էնգուս Սեմփսոն - Ջոն Հենսեն 
* Լորա Բրենթ - Ռուբի Փրայս 
* Թայլեր Քոպին - Արթուր Գեյթս 
* Իմոն Ֆարեն - Բենջամին Բլոկ

## Շահույթ
«Վինչեսթերը» 25,1 մլն դոլար է հավաքել Հյուսիսային Ամերիկայում և 19,1 մլն դոլար՝ մնացած աշխարհում։ Վերջնական գումարը կազմել է 44,2 մլն դոլար՝ 3,5 մլն դոլար բյուջեով։

Ֆիլմը թողարկվել է ԱՄՆ-ում և Կանադայում 2018 թվականի փետրվարի 2-ին, իսկ առաջին հանգստյան օրերի համար կանխատեսվել է 6-8 մլն դոլարի չափով շահույթ։ Արդյունքում ֆիլմը հավաքել է ավելի քան 9,3 մլն դոլար՝ զբաղեցնելով երրորդ տեղը դրամարկղային հավաքներով՝ զիջելով «Ջումանջի. Ջունգլիների կանչը» և «Լաբիրինթոսում վազողը։ Դեղամիջոց մահվան դեմ» ֆիլմերին։

## Քննադատություններ
Ֆիլմը բացասական արձագանքներ է ստացել կինոքննադատների կողմից։ Rotten Tomatoes կայքում այն ունի 14% վարկանիշ, որը հիմնված է 104 գրախոսությունների վրա և ստացել է 4 միավոր 10 հնարավորից։ Metacritic կայքում ֆիլմն ունի 28 գնահատականը 100 հնարավորից՝ հիմնված 18 քննադատների կարծիքների վրա, որը համապատասխանում է «ընդհանուր առմամբ անբարենպաստ արձագանքներ» կարգավիճակին։

## Ծանոթագրություններ

## Արտաքին հղումներ
* Winchester Mystery House - Պաշտոնական կայք
* 
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2018 ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան ֆանտաստիկ սարսափ ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Ավստրալիական թրիլեր ֆիլմեր
Կատեգորիա:Ավստրալիական կենսագրական ֆիլմեր
Կատեգորիա:Ավստրալիական ֆանտաստիկ ֆիլմեր
Կատեգորիա:Ավստրալիական ֆենտեզի ֆիլմեր
Կատեգորիա:Ավստրալիական ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Սարսափ ֆիլմեր գերբնական ուժով տների մասին
Կատեգորիա:Ֆիլմեր դևերի մասին
Կատեգորիա:Ֆիլմեր ուրվականների մասին
Կատեգորիա:Ֆիլմեր, որոնց գործողությունները տեղի են ունենում 1920-ականներին
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կատեգորիա:Ֆիլմեր, որոնց գործողությունները տեղի են ունենում 1906 թվականին
Դեղին թփի գաղտնիքը

**«Դեղին թփի գաղտնիքը»** (), խորհրդային կարճամետրաժ մուլտիպլիկացիոն ֆիլմ՝ ստեղծված 1982 թվականին «Սոյուզմուլտֆիլմ» կինոստուդիայում։

## Սյուժե
Մուլտֆիլմն ուղղված է երեխաների ծխելու դեմ։ Այն պատմում է ուրախ կենդանիների՝ անտառային դպրոցի աշակերտների մասին։ Իսկ այնտեղ, ինչպես ցանկացած դպրոցում, կան և՛ գերազանցիկներ, և՛ ծույլեր։ Գերազանցիկ աղվեսն ընկնում է վատ շրջապատ՝ մտերմանալով խուլիգաններ գայլի ու գորշուկի հետ, ինչից հետո սկսում է անբավարար գնահատականներ ստանալ։ Հայր աղվեսը չի հասկանում, թե ինչ է պատահել իր որդու հետ, որը նախկինում առանց հուշելու անգիր էր ասում բոլոր հեքիաթները, իսկ այժմ դասերը սովորելիս չի կարողանում հիշել նույնիսկ երկու տող։ Եվ սպորտի բնագավառում էլ նրա ցուցանիշները վատ են։ Այդ ցավալի փոփոխությունների պատճառը, ինչպես պարզվում է, թաքնված է դեղին թփի տերևների մեջ, որտեղ աղվեսը ծխում էր իր նորաթուխ ընկերների հետ։

## Ստեղծողներ

## Վերաթողարկում տեսաերիզով
1980-ական թվականներին ԽՍՀՄ-ում մուլտֆիլմը տարածվել է մուլտֆիլմերի հավաքածուներում VHS տեսաերիզներով SECAM համակարգով, 1990-ական թվականներին՝ PAL։

## Ծանոթագրություններ

## Արտաքին հղումներ
* «Тайна жёлтого куста»

Կատեգորիա:Խորհրդային մուլտֆիլմեր
Կատեգորիա:1982 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր աղվեսների մասին
Ես մնում եմ

**«Ես մնում եմ»** (), 2007 թվականի ռուսական գեղարվեստական ֆիլմ, Կարեն Հովհաննիսյանի առաջին ռեժիսորական աշխատանքն ու ռուս դերասան Անդրեյ Կրասկոյի վերջին դերը կինոյում։

Ռեժիսոր Կարեն Հովհաննիսյանը ֆիլմի համար արժանացել է «Արծաթե ծիրան» հատուկ մրցանակի «Ոսկե ծիրան» ամենամյա կինոփառատոնում, որ անցկացվում է Երևանում (Հայաստան)։

Ֆիլմի սկզբնական վերնագրերն են՝ «Բժիշկ Տիրսայի երկրորդ կյանքը» () և «Կոմա»։

## Սյուժե
Բժիշկ Տիրսան մարդկանց բուժում է բժշկական սովորական մեթոդներով և վրդովվում է, երբ նրա մոտ խոսում են անդրաշխարհային կյանքի և հանգուցյալների հետ հաղորդակցման մասին։ Միակ երևույթը, որ կարող է հուզել նրան, իր միակ դստեր ճակատագիրն է, որն անպատասխան սիրահարված է իր պետին։ Հենց նրա պատճառով էլ բժիշկը հայտնվում է ողբերգության մեջ․ բոուլինգի գնդակի հարվածից հետո նա ընկնում է կոմայի մեջ՝ գտնվելով կյանքի ու մահվան միջև։ Այդ պահից աշխարհի վերաբերյալ նրա հայացքներն էապես փոխվում են։ Այն աշխարհում հանդիպելով նույնպես կոմայի մեջ գտնվող մարդկանց՝ նա դառնում է ավելի մարդկային, իմաստուն ու համբերատար։ Դա նրան օգնում է վերադառնալ կյանքի, պաշտպանել դստերը ցինիկ սիրահետողի ոտնձգություններից և օգնել նրան գտնել իսկական սեր։

## Դերերում
* Անդրեյ Կրասկո — *բժիշկ Վիկտոր Պավլովիչ Տիրսա (հնչյունավորել է Սեմյոն Ֆրումանը)*
* Ֆեոդոր Բոնդարչուկ — *Հրահանգիչ*
* Սնդրեյ Սոկոլով — *Գլեբ Վալենտինովիչ Շախով*
* Նելլի Ուվարովա — *Եվգենյա Տիրսա, բժշկի դուստրը*
* Ելենա Յակովլևա — *Նատալյա Տիրսա, բժշկի կինը*
* Ելենա Բոնդարչուկ — *Անյա*
* Գալինա Պոլսկիխ — *Սվետլանա Յուրևնա*
* Վլադիմիր Եպիֆանցև — *Անտոն, սգո գործակալություն տնօրեն*
* Եվգենի Ժարիկով — *Օլեգ Սապրունով, բժիշկ, Տիրսայի ընկերն ու գործընկերը*
* Իրինա Գրինյովա — *Յուլյա*
* Կոնստանտին Սոլովյով — *Բորիս*
* Գեորգի Մարտիրոսյան — *Յուրի Զատոնսկի, երգիչ*
* Կոնստանտին Վորոբյով — *Լամա Սուլեյմանի օգնականը*
* Նատալյա Ստուկալինա — *Քսյուշա, Անտոնի կինը, ատամնաբույժ*
* Եկատերինա Վոլկովա — *Լարիսա*
* Եկատերինա Մալիկովա — *Լյալյա, Գլեբ Շախովի ընկերուհին*

## Նկարահանումներ
Ֆիլմը նկարահանվել է 2006 թվականի մայիսին Կոպանիշչենսկի կավճային քարհանքում՝ Օստրոգոժսկի մոտ (Վորոնեժի մարզ)։

## Մրցանակներ և անվանակարգեր
Ցանկը ներկայացվում է ըստ IMDb կայքի.

## Ծանոթագրություններ

Կատեգորիա:2000-ականների կինոկատակերգություններ
Կատեգորիա:2000-ականների ռուսերեն ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական կինոկատակերգություններ
Կատեգորիա:Ռուսական ֆիլմեր
Հունգարացիները Սերբիայում

250px|մինի|աջից|Վոևոդինայի հունգարացիները ազգային տարազով
**Հունգարացիները Սերբիայում**, Սերբիայի Հանրապետության ազգային խոշոր փոքրամասնություններից մեկը։

## Թվակազմ
Մարդկանց ընդհանուր թիվը կազմում է 293 299 մարդ, կամ երկրի բնակչության 3,9 % (ըստ 2002 թվականի մարդահամարի տվյալների)։ Այն համարվում է սփյուռքում գտնվող հունգարացիների մեծությամբ 5-րդ գաղթօջախը։ Թվակազմով այն զիջում է միայն ԱՄՆ-ի, Ռումինիայի, Սլովակիայի և Կանադայի օջախներին։ Հաշվի առնելով, որ ԱՄՆ-ի և Կանադայի հունգարացիները ցրված են տարաբնակեցված և մեծ մասամբ ձուլված են, սերբական հունգարացիները փաստացի համարվում են հունգարական գաղթօջախներից մեծությամբ և նշանակությամբ երրորդը աշխարհում, թեպետ նրանց թիվը անշեղորեն ընկնում է։

Ժամանակակից Սերբիայում հունգարացիները խտացած են հյուսիսային Վոևոդինա ինքնավար մարզում, տարածքում, որն անմիջականորեն սահմանակցում է Հունգարիային, այդ իսկ պատճառով ավելի ճիշտ է այ դիտարկել որպես հունգարական իրրեդենտ, այլ ոչ թե սփռյուռք։

Մինչև 1920 թվականը հունգարացիները գերմանական փոքրամասնության հետ զբաղեցրել են երկար ժամանակ Ավստրո-Հունգարիայի իշխանության տակ գտնվող Վոևոդինայի ազգային փոքրամասնությունների աստիճանակարգի ամենաբարձր հորիզոնականները։ Վոևոդինայի ինստիտուցիոնալ հունգարականացումը հանգեցրել է նրան, որ հունգարացիների մասը և թվաքանակն սկսել է աճել երկրի այլ շրջաններից հունգարացիների արտահոսքի, ինչպես նաև տեղի սերբերի և գերմանացիների ձուլման պատճառով։ 1910 թվականի մարդաքանակի արդյունքներով սերբերը կազմել են Վոևոդինայի բնակչության ընդամենը 33,8 %, հունգարացիները՝ 28,2 %, գերմանացիները՝ 21,4 %։ 1920 թվականից հետո (Տրիանոնի հաշտության պայմանագիր) հունգարացիները ակտիվորեն արտագաղթել են երկրից, ծնելիությունն ընկել է, իսկ ձուլումն այլ ազգերի հետ դադարել է։

Երկրորդ համաշխարհային պատերազմից անմիջապես հետո հունգարացիների թիվը Սերբիայում բավականին նշանակալի էր։ 1948 թվականի մարդահամարի տվյալներով Սերբիայում ապրում էին 433,7 հազար հունգարացիներ (Վոևոդինայում՝ 428,9 հազար)։

1991-ից 2011 թվականների ընթացքում Սերբիայում հունգարացիների թիվը 340,8 հազարից կրճատվել է 253,899 մարդու, այսինքն մոտ 87 հազար մարդով (կամ 27 %-ով)։ Նրանց մասնաբաժինը Վոևոդինայի բնակչության կազմում այդ տարիներին 16,9 %-ից իջել է 13,0 %-ի։

Հունգարացիները Սերբիայում իրենց վրա զգում են սերբական մշակույթի և լեզվի մեծ ազդեցությունը։ Նրանց ոչ պաշտոնական մայրաքաղաքը համարվում է Սուբոտնիցա քաղաքը, որտեղ նրանք կազմում են բնակչության 38 %-ը։

### Հունգարական փոքրամասնության ազգային խորհուրդ
2014 թվականի հոկտեմբերին տեղի են ունեցել հունգարական փոքրամասնության ազգային խորհրդի ընտրություններ։

## Հայտնի անձինք
* Զոլտան Դանի՝ ՀՕՊ զորքերի հունգարացի գնդապետ։ 
* Ալբերտ Նադ՝ հարավսլավացի ֆուտբոլիստ։

## Ծանոթագրություններ

## Արտաքին հղումներ
* Հունգարացի բնակչությունը Վոևոդինայի տարածքում 1880-ից 1991 թվականների ընթացքում
* http://kt.lib.pte.hu/cgi-bin/kt.cgi?konyvtar/kt06042201/0_0_3_pg_22.html 

Կատեգորիա:Ազգային փոքրամասնություններ
Կատեգորիա:Հունգարացիներ
Կատեգորիա:Հունգարիայի պատմություն
Կատեգորիա:Սերբիայի ազգեր
Բորիս Սաղյան

**Բորիս Զինավորի Սաղյան** (), հայ ըմբիշ, մանկավարժ, ֆիզիկական կուլտուրայի և սպորտի, ընբշամարտի տեսության և մեթոդիկայի մասնագետ։ Մանկավարժական գիտությունների դոկտոր (1991), պրոֆեսոր (2002), ՀՀ մանկավարժական ակադեմիայի անդամ (1997): ԽՍՀՄ սպորտի վարպետ (1962): ՀՀ ֆիզիկական կուլտուրայի վաստակավոր աշխատող (2001):

## Կենսագրություն
Բորիս Սաղյանը ծնվել է 1941 թվականի հունվարի 20-ին, Չափար (այժմ՝ ԼՂՀ Մարտակերտի շրջանում) գյուղում։ 1965 թվականին ավարտել է Ֆիզիկական կուլտուրայի հայկական պետական ինստիտուտը։ 1973 թվականից աշխատում է ֆիզիկական կուլտուրայի հայկական պետական ինստիտուտում, 1989 թվականից՝ ըմբշամարտի ամբիոնի վարիչ։

Աշխատանքները վերաբերում են ՀՀ ազգաբնակչության ֆիզկուլտուրայի զարգացման և պատրաստման հիմնահարցերին, տարբեր քաշային ըմբիշների ֆիզիկական պատրաստության խմբային առանձնահատկություններին։

## Անդամակցություն
* ԵՊՀ մանկավարժության 065 մասնագիտական խորհրդի անդամ

## Պարգևեր
* ՀՀ ֆիզիկական կուլտուրայի վաստակավոր աշխատող (2001)
* ԽՍՀՄ սպորտի վարպետ (1962)

## Երկեր
* Ձյուդո. ըմբշամարտ։ Ուսումնական ձեռնարկ, Վ. Բ. Առաքելյան, Բ. Զ. Սաղյան, Երևան, 2009։
* Սամբո. ըմբշամարտ։ Ուսումնական ձեռնարկ Վ. Բ. Առաքելյան, Բ. Ս. Սաղյան, խմբագիր՝ Ա. Հակոբյան, Երևան, Ֆիզիկական կուլտուրայի հայկական պետական ինստիտուտ, 2007։
* Յուրի Բաբայան. Ըմբշամարտի երախտավորը 75 / Կազմ. և առաջաբ.՝ Բ. Զ. Սաղյան, Երևան։ Ա. հ., 2004:
* Ըմբիշների բազային պատրաստության հիմնահարցերը, Երևան, 2002։
* Физическая культура в системе здорового образа жизни, Е., 1989.

## Ծանոթագրություններ

Կատեգորիա:Հայ ըմբշամարտիկներ
Կատեգորիա:Հայ մանկավարժներ
Կատեգորիա:Մանկավարժական գիտությունների դոկտորներ
Կատեգորիա:Հայ պրոֆեսորներ
Կատեգորիա:Ֆիզիկական կուլտուրայի հայկական պետական ինստիտուտի շրջանավարտներ
Կատեգորիա:ԽՍՀՄ սպորտի վարպետներ
Կատեգորիա:ՀՀ ֆիզիկական կուլտուրայի վաստակավոր աշխատողներ
Մարատ Սահակյան

**Մարատ Գուրգենի Սահակյան** (), հայ պատմաբան։ Պատմական գիտությունների դոկտոր (1997):

## Կենսագրություն
Մարատ Սահակյանը ծնվել է 1931 թվականի օգոստոսի 24-ին Ղամարլուում (այժմ՝ ք. Արտաշատ)։ 1954 թվականին ավարտել է Երևանի պետական համալսարանը։ 1966-1999 թվականներին եղել է ՀՀ ԳԱԱ պատմության ինստիտուտի գիտաշխատող, միաժամանակ, 1988 թվականից դասախոսել է Երևանի պետական համալսարանում։

Աշխատությունները հիմնականում վերաբերում են հայ ժողովրդի մասնակցությանը Հայրենական մեծ պատերազմին (1941-1945): Համահեղինակ է «Գիրք հերոսների մասին» (1985), «Հայ լեհական դարավոր բարեկամության պատմությունից» (լեհերեն, 1983) կոլեկտիվ աշխատությունների։

## Երկեր
* Участие сотрудников Национальной Академии Наук Республики Армения в Великой Отечественной войне (1941-1945). Е., 2001 (համահեղինակ).
* Հայ ժողովրդի մասնակցությունը Հայրենական մեծ պատերազմին։ (ԽՍՀՄ հյուսիս-արևմտյան և արևմտյան շրջան) 1941-1945 թթ., Երևան ։ Ա. հ., 1997:
* Հայ ռազմիկները Հունգարիայի և Ավստրիայի ազատագրման մարտերում (1944-1945 թթ.) Երևան։ ՀԽՍՀ ԳԱ հրատ., 1990:
* Նրանք մարտնչել են հանուն հայրենիքի (համահեղինակ), Երևան։ ՀՍՍՀ ԳԱ, 1988։
* Սովետական ռազմիկների մարտական եղբայրությունը Լենինգրադի համար մղված մարտերում (1941-1944), Երևան։ ՀԽՍՀ ԳԱ, 1986։
* Փառքի շքանշշաննի հայ ասպետները (համահեղինակ), Երևան, 1982։
* Սովետական Մերձբալթիկայի համար մղված մարտերում (1941-1945), Երևան ։ ՀԽՍՀ ԳԱ հրատ., 1981:

## Ծանոթագրություններ

Կատեգորիա:Հայ պատմաբաններ
Կատեգորիա:Պատմական գիտությունների դոկտորներ
Կատեգորիա:ԵՊՀ շրջանավարտներ
Կատեգորիա:ԵՊՀ դասախոսներ